Assalaamu caleykum, walaalayaal 
waxaan halkaan ka dirayaa 
fariimo ku wajahan Mujatamaca 
Soomaaliyeed. 

Labo qeyb oo kamid ah fariinteyda 
waxaan u kala dhigayaa mid guud 
iyo mid gaar ahaaneed waxaana u 
dirayaa Dumarka Soomaaliyeed. 

Labada fariin ee ii dhimanna si 
lamid ah ayaan ayadana u kala 
qeybinayaa mid guud oo ku 
wajahan mujtamaca 
Soomaaliyeed gebi ahaantood iyo 
mid gaar ah oo ayadana ku 
wajahan dhalinyarada kuwooda 
Ragga ah ee Soomaaliyeed. 

In aan fariimahaan dirina waxaa 
igu dhaliyay dhacdo ruuxi afka ka 
xirtaahi kana aamuso iskana 
indhatiro loo arki karo inuu raali 



kayahay, waana wixii ka dhacay 
Goldogob, taana waa mid 
Taariikhda geli doonto kulana 
talinayo qoraayahanada 
Soomaaliyeed in aay ka qoraan 
buuggaag ee ugu magacdarayaan 
Tusaale ahaan (Dhacdadii 
Goldogob). 

Inta aanan u gudagelin 
fariimahayga waxaan rabaa in aan 
tilmaamo ka bixiyo Dumarka 
anigoo baraarujinaya, waxaana ka 
rajeenayaa in aynan ii arkin ruux 
qiimatiraya Dumarka, Dumarka 
ayaa ka qiima iyo waxtar badan 
Ragga, hadeey toosnaadaan 
mujtamici dhan ayaa toosayo, 
hadeey qaloocdaanna waa 
cagsigeed, ujeedkeyguna waa in 
ay ogsoonaadaan waxa ay yihiin 
iyo waxa laga damacsanyahay, 



waana laba kala duwan, waa 
Dumar wanaagsan, qiimo iyo 
sharaf leh, laguna yaqaano 
dhowrsanaan, diin jaceyl, 
wadaniyad, dadkoodana jecel, 
balse sifada ay la wadaagaan 
dumarka kale ee khalaad ayaa ah 
Faan ama hadii aan si kale u dhigo 
magac jacayl, taana waxa ay 
noqotay damici inalaga lahaa mid 
lagu gaaro, ama waddo ay Reer- 
galbeedku inoo soo maraan. 

Dumarka Soomaaliyeed waxaan u 
qeybiyay sedex: 

1- kuwa Damana ah; macnaha oo 
aanan waxba ka warhayn (dhanka 
siyaasadda iyo waxyaalaha lala 
damacsanyahay). 

2- kuwa Daab ah; waa kuwa aay 
Reer galbeedku inta badan ka 



faa'ideestaan, shacab ayaana u 
badan u ololeeya una istaaga una 
sacbatuma ajandayaal loo soo 
dhiibo qeybta sedexaad ee aan 
soo wado, kumana baraarugsana 
waxa ka dhalan doono, sidaa 
ayaan ugu magacdaray Daab, 
maxaayeelay Daabku haduu 
ogaan lahaa waxa loogu talagalay 
in uu yahay geed in lagu goosto 
ma uusan yeeleen, maxaayeelay 
isla Geedkiisa baa lagu goynayaa. 

3- kuwa aan ku tilmaamay Faas- 
ka, waana kuwa ugu khatarta 
badan, cibra-na waan ka 
heysanaa, waana wada 
xasuusanaa tii ka dhacday Dalka, 
taas oo sabab u eheed Dumarka 
noocuudu faaska yahay, waa 
dhacdadii lagu xasuuqay 
culumaa'udiinki Soomaaliyeed 



laguna soo saaray fatwadii 
madaxweyne -Allaha saamexee- 
ee liddiga ku eheed tii Alle thuluth 
ma jiro rubuc-na ma jiro, sababta 
aan dumarka noocaan ah Faas-ka 
ugu bixiyayna waxaa weeyaan 
waxba ma faa'idaan balse ayagaa 
wax lagu faa'idaa waa sidi Ey-ga 
ugaarta oo kale wixi lagu ugaarto 
sad ahaan waxa ay uhelaan waa 
balakh, dumarka noocaan ahna 
Dal dhan ayey u burburinayaan 
diintiisa wax aanan nacfi ugu jirin, 
ayaguna way ku khasaarayaan 
had ii ay guuleystaan amaba 
guuldareestaan. 

Intaa waxaan kaga 
talaabayaa qeybihii dumarka ee 
aan soo sifeeyay, balse waxaan 
usoo jeedinayaa labada qeybood 
ee horo in eey baraarugaan, kuna 



talagalaan in hadii ay dhibaato 
dalka dhacdo dhibanaha koowaad 
ayaga yihiin, qeybta sedexaadse 
waa qurbajoog, balaayo hadii ay 
dhacdo banaankaas ayay ka 
joogaan adinka iyo owlaadiinuse 
waad dhadhaminaysaan wixi 
dhoco qaraarkii! 

Waxaan u gudagalayaa 
fariintayda qeybteeda hore ee aan 
u diriyay Dumarka oo idil, 
walaalayaal waxaan maqli jirnay 
gabar heblaayaa la kufsaday, kufsi 
baa meel heblaayo ka dhacay, 
gabar la kufsaday ayaa 
meytkeeda lasoo dhigay meel 
heblaayo, waynaga badbadatay, 
waana la qabatinnay, lamana 
yaabi jirin, waxna lagama qaban, 
balse tan maantay damiirkanaga 
kicisay waa wixi foolxumaa oo 



ciddi sameysaahi gamban jirtay 
isna dhihi jirtay armaad 
fashilantaa in maantay weji kale 
yeelatay, la iska duubay fiidiyow 
si kalsooni ku dheehantahay iyo 
islaweyni, lana soo dhigay baraha 
bulshada, faaxishadi eey 
sameeyeen kuma ekaan ayaga 
keliya ee baraha bulshada ku 
kulanto ayay soo dhexdhigeen, 
kuwii falkaas sameeyay 
xukonkooda cafis iyo ciqaabba 
waxaan u daaynayaa ciddi ay u 
taal, balse hadii la fududeesta 
maxaa ka dhalandoono? 

Waa tan igu qasabtay in aan 
fariintaan idiin soo jeediyo. 

Markahore waa in aad ka dumar 
ahaan ogaataan naagti loo 
baahdo in la kufsado ayadoonan 



qabiil(laandheer iyo laangaab) 
midna loo eegeen ayaa lagula kici 
karaa falkaas, iskaba daa 
middaas oo mashruuc ayuuba 
noqon karaa dumarka tii la 
rabaahi in la afduubo lala fogaado 
la gato, qofkii lagu qabtaahina 
falkaas ku tala jiro in uu heesto 
qof difaaco badbaadiyana, amaba 
is dhahayo xalka waxaa laguugu 
soo gabagabeen hadii gabadhaan 
lagugu qabto afarfaataxo iyo 
gabadha oo laguu guuriyo, 
sidaasna uu ku fududeesto, marka 
sidee baa waxaan looga hortagi 
karaa? 

Waxaa haboon in aay isku 
duubni deegaan ah jirto, la iskana 
warhayo, odayaashu waxa aay 
leeyihiin Oday dhaqameedyo, 
Dumarkuna waa in aay Habar- 



dhaqameedyo sameesataanna, 
falalka noocaan oo kale ah ee 
dhaco kuwii go'aanka ka gaari 
lahaa noqotaan, yeelatiinna cod 
idiin hadlo, ciqaabta 
faldambiyeedyada noocaan oo 
kale ahna xoojisaan, maxaayeelay 
waa fasaad bulshada lala 
damacsanyahay, codkiina ha 
gaaro kuwa leh waan idiin 
matalnaa, ogsoonaadana 
waayadii hore Xuquuq aadan 
leheenina iyo kuwa aanan idiinka 
maqneenba waad u doodi jirteen 
ayadoo Reer-galbeed dabada 
idiinka riixayo, Reer galbeedkuna 
falalka noocaan oo kale ahna 
marki idiinla geysto wixi aad 
xaqqa u leheedeen in idiinla 
oofiyaahi waa ay diideen, ma 
ogola dil iyo gacmagoyn midna in 



la fuliyo, xabsi ama ganaax 
muddo kadibna cafis baa loo fidin 
karaa kii fal dambiyeedka 
geestay, marka xaquuqda 
haweenka sharciga islaamka 
ayuu ku jiraa, waa in aay ku 
qancaan raalina ku ahaadaan 
wuxu Alle ugu talagalay. 

2- Fariinta labaad ee khaaska 
eheed waxaan u dirayaa dumarka 
Soomaaliyeed ee matala 
hablahaan la faraxumeenayo, 
waxaan oranayaa war walaalayow 
kuraastu ma matalaadda 
haweenka ayaad ku hesheen mise 
adinkaa shaqeestay oo 
dhacsaday? 

Hadii aad tan hore ku hesheen 
waa in aad dhacdooyinka noocaan 
go'aan cad ka gaartaan, waxna u 



qabataan kuwa aad sheegateen 
matalaadoodu, maxaayeelay 
arintan wa arin adinka idiin taal 
wax badanna ka qaban kartaan, 
falalka noocaan oo kala ah 
wadama aanan diin islaam heysan 
waxa eey ku fuliyaan qofki 
sameeyaa xukun dil ah, sidaana 
waxaa ku yaraanaya fasaadka. 

3-Fariinta sedexaad anoo soo 
koobaya waxaan u dirayaa 
dhaliyarada Soomaaliyeed, 
waxaan oranayaa walaalayaalow 
ilaahey ka yaaba, hadii aad tihiin 
dhalinyaro diin islaam heysato 
Alle iyo aakhiro aaminsan waxaad 
ogsoonaataan in hadii aad ku 
hamineysaan in falal noocaan oo 
kale ah aad sameysaan 
ogsoonaada in aad ku khasaari 
doontaan, dhinac walbey 



ahaataba, tan ugu horeyso waa 
Caro Rabbi, Allana haduu kuu 
caroodo raaligelin weysana ku 
tasho ciqaabtiisa, Alle hadii aad ka 
baqanweysid waa in aad naftaada 
u baqdaa! Ujeedkeygu maaha nin 
ilaahiis ka baqanwaayay muxuu 
nafsadiis u baqaa! Balse waxa ay 
iga tahay falka aad sameesay 
ama damacsantahay in aad 
sameyso sow maahan wax ay 
naftaadu jeceshahay sow maahan 
in aad raaxo dareento, waa haa! 
Wlh in aadan raaxo ku dareemeen 
falkaas shan daqiiqo ama toban 
waa wax uu sheydaan kuu 
macaaneynayo kulana 
qaraaraanayo kolkaad 
dhameysato mooyaane inaysan 
wax raaxa ah eheen, qoomamo 



iyo ciil un baa kaaga dambeen 
iyo weliba fadeexo. 

Kooxdaan aan ka hadlayay koox 
kale oo aanan ka shar liidan baa 
jiraan, kooxdaanna waa koox 
aanan falka ayagu sameyn balse 
weynan u suuragaleen maahine 
kama aaleen, kuwaana fariinti 
kuwi hore aan u diray bay la 
wadaagi inti aan u xusayna waan 
rajeenayaa in aay soo aqriyeen 
maskaxdooduna waxaan 
rajeenayaa in ay waasac noqoto 
waxaan qurunka isaga haraan 
kana Towbad keenaan inta aanan 
laga xirin irideeda. 

Ragga qeybta sadaxaadna waa 
kuwa iska dar Alla ah wax bey 
wanaag u samee isleeyihiin 
markaas bey xumaan ka 



dhalanee, waana mid u baahan in 
ay lagu wacyigeliyo, fiidiyow ama 
sawirfoolxun ayey Faallo ka 
bixinayaan ayagoo habaaraya 
ama caaynaya ama waaninaya 
markaas buu fiidiyowgi ku faafi 
baraha bulshada, taasna waa in 
laga digtoonaadaa dadkana laga 
wacyigeliyaa. 

4-Fariintii iigu dambeysay waxaan 
u dirayaa Ummada Soomaaliyeed, 
waxaan umadda ugu baaqayaa in 
ay Nabadda ka wada shaqeeyaan, 
falal dambiyeedyada isugu jiro 
kufsiga dilka dhaca iwm ee soo 
noqnoqda waxaa looga bixi karaa 
in la helo Dowlad ka shaqeyso 
dalkoo idil, sanadkaan xaq uma 
lihidiin in aad adinka wax 
doorataan, haduu idiinku soo aado 
madaxweyne xun Alle u barya in 



uu idiin wanaajiyo, adeecana waa 
hadii uunan macsi Alle iyo 
rasuulkii idiin fareen, lana 
shaqeeya, dalkiinana nabadeesta 
si aad dullinimada uga baxdaan 
iyo qaxootinimadaan 
dabadheeratay, afar sano hadda 
ayey imaaneysaa kolki aad fursad 
u heshaan in aad wax doorataan 
war Soomaaliyeey qabiil haku 
dooranina ee kan dalka wax tari 
karo doorta, taa waxaa ku jirto 
horumarkiina, balse hadaad ku 
doorataan qabiil wallaahi kaad 
doorateen iyo wixi la shaqeeyo 
ayey horumar ugu jirtaa, nin 
qabyaalad lagu doortana qaran 
waxmataro, ee aan ahaano 
qarandoon qabyaaladduna diidno. 



Intaas ayaan kusoo 
gabagabeenayaa wabillaah 
towfiiq. 



